Maja e Arnenit

Maja e Arnenit është një rezervat strikt i natyrës, i shpallur në vitin 1960, dhe gjendet në Prevallë, në Rajonin e Prizrenit, Kosovë. Maja e Arnenit ka një sipërfaqe prej 30 ha.

 Veçoritë 
Zona e Rrobullit është e pasur me pyje të llojit endemo - relikt të rrobullit (Pinus heldreichii), i cili në shpatinat jugore gëlqerore të Oshlakut formon bashkësinë Seslerio-Pinetum
heldreichii, ndërsa në shpatijet jug-lindore, që kanë më shumë lagështi, formon bashkësinë Luzulo maximae - Pinetum heldreichii. Këto bashkësi shtrihen deri në lartësinë mbidetare prej
1.946 m. Një pjesë e këtyre pyjeve me sipërfaqe prej 30 ha, në vitin 1960 është shpallur si rezervat strikt i natyrës. Në pjesën lindore të zonës, nën pyjet e rrobullit, gjendet bashkësia pyjore e ahut Fagetum montanum. Zona e pyjeve të rrobullit e propozuar si zonë e I e mbrojtjes (rezervat strikt të natyrës) është e pasur me bimë endemike, nga të cilat veçohen: bar peshku i sharrit (Vrbascum scardicolum - st. end.), Gencianëza bullgare (Gentianella bulgarica var. Albanica), Karafil i kartusianve (Dianthus cartusonarum), Karafil shkëmbinjsh (Dianthus integer), Lulekambane shqiptare (Campanula albanica), Lisra shqiptare (Thymus albanus) etj.  

 Shih edhe 
 Oshlaku
 Parku Kombëtar Malet e Sharrit 
 Zonat e mbrojtura të natyrës në Kosovë

Burimi

 Lidhje të jashtme 
 * Instituti i Kosovës për Mbrojtjen e Natyrës (faqe zyrtare) 

Kategoria:Zona të mbrojtura të Kosovës
Kategoria:Rezervate natyrore në Kosovë